stanford-oval/wikipedia huggingface dataset:
The Limey – kostaja Lontoosta
Roolit

| 0 | 1 | 2 |
| --- | --- | --- |
|  Terence Stamp  | … |  Wilson   |
|  Lesley Ann Warren  | … |  Elaine   |
|  Luis Guzmán  | … |  Eduardo Roel   |
|  Barry Newman  | … |  Jim Avery   |
|  Joe Dallesandro  | … |  Uncle John   |
|  Nicky Katt  | … |  Stacy the Hitman   |
|  Peter Fonda  | … |  Terry Valentine   |
|  Amelia Heinle  | … |  Adhara   |
|  Melissa George  | … |  Jennifer 'Jenny' Wilson   |
|  Michaela Gallo  | … |  Jennifer nuorena   |
|  William Lucking  | … |  työnjohtaja   |
|  Matthew Kimbrough  | … |  Tom Johannson   |
|  Bill Duke  | … |  huumeagentti   |
|  John Robotham  | … |  Valentinen henkivartija   |
|  Steve Heinze  | … |  Valentinen henkivartija   |
|  Nancy Lenehan  | … |  nainen lentokoneessa   |
|  Wayne Pére  | … |  hyypiö biljardisalissa   |
Trimeniaceae

| Trimeniaceae |
| --- | --- |
 Trimenia weinmanniaefolia.
Tieteellinen luokittelu
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Austrobaileyales
Heimo::  Trimeniaceae  Gibbs, nom. cons.
Suvut
 Piptocalyx  Trimenia 
Katso myös
   Trimeniaceae Wikispeciesissä   Trimeniaceae Commonsissa 
Infobox OKNimi-testi OK: 
Trimeniaceae on kasviheimo, joka kuuluu koppisiemenisiin kuuluvaan lahkoon Austrobaileyales. Siinä on yksi tai kaksi sukua, Trimenia ja mahdollisesti itsenäisenä sukuna pidettävä Piptocalyx. Lajeja on yhteensä kuusi, ja ne kasvavat Uudessa-Guineassa ja Tyynenmeren alueella, joka ulottuu Kaakkois-Australiasta Fidžisaarille.
Tuntomerkit

Heimon kasvit ovat puita tai liaaneja, joiden lehtiasento on vastakkainen. Lehdet ovat hammas- tai ehytlaitaisia, ja niissä on usein kuultavia rauhaspilkkuja. Sivusuonet suuntautuvat jyrkästi sivulle ja sijaitsevat melko lähekkäin. Kasvit ovat yksikotisia ja kukat yksineuvoisia tai kukat ovat kaksineuvoisia. Tuulipölytteiset kukat sijaitsevat haarovissa, tavallisesti lehtihankaisissa, harvoin terminaalisissa kukinnoissa ja ovat pieniä, ja niissä on kaksi tai useampia kehälehtiä, joista uloimmat sijaitsevat parittain, muut kierteisesti. Heteitä on 6–25; niiden ponnet avautuvat milloin mihinkin suuntaan ja lokeroside eli konnektiivi on hieman pidentynyt. Siitepölyhiukkaset ovat yksittäin tai neljän ryhmissä (tetradeina). Kukassa on tavallisesti vain yksi emilehti, joka kätkee sisäänsä yhden riippuvan siemenaiheen; toisinaan emejä on kaksi. Emeissä ei ole vartaloita, luotti on enemmän tai vähemmän pensselimäinen. Emistä kehittyy pieni marja ja sen sisältämässä siemenessä on lakkimainen muodostuma. Kromosomiluku on n = 9.
Éric Grauffel

Éric Grauffel vuonna 2007.
Éric Grauffel (s. 8. joulukuuta 1979) on ranskalainen urheiluampuja. Hän on pistoolin practical-ammunnan open-luokan viisinkertainen maailmanmestari ja euroopanmestari. Maailmanmestaruudet Grauffel saavutti peräkkäisissä kisoissa vuosina 1999, 2002, 2005, 2008 sekä 2011 ja euroopanmestaruudet myös peräkkäisissä kisoissa vuosina 1998, 2001, 2004, 2007 ja 2010.
Ensimmäiset mestaruutensa Grauffel voitti ollessaan vielä juniorikategoriassa. Viimeisten 13 vuoden aikana Grauffel on voittanut 208 kilpailustaan yli 97 prosenttia, ja harvoista tappioista puolet tuli vuonna 1998. Näitä kaikkia voidaan pitää todella uskomattomina saavutuksina practical-ammunnassa, jossa hän on ollut ylivoimainen viime vuosina. Hän on monien mielestä paras practical-ampuja kautta aikain.
Grauffelin vahvuuksina pidetään eritoten hänen todella varmaa ammuntaansa kaikissa olosuhteissa. Hän ampuu aina todella nopeasti ja todella tarkasti. Tämän tason Grauffel on saavuttanut vain harjoittelemalla. Omien sanojensa mukaan hän on elämänsä aikana ampunut jo yli kaksi miljoonaa laukausta.
Grauffelin menestyksen takana on myös toimiva kalusto. Häntä on sponsoroinut yli kymmenen vuotta italialainen aseyritys Tanfoglio, joka toimittaa hänelle aina uusimman ja toimivan kaluston. Grauffelilla on myös lukuisia muita sponsoreita. Tanfoglio on lanseerannut Eric Grauffelin nimellä asemallin - Gold custom Eric - jota Eric itse myös käyttää, kaliiperinaan .38 super. Ase on täysin maailmanmestarin itse suunnittelema ja tehty puhtaasti kilpailukäyttöön.
The Sims 4: Vampyyrit

The Sims 4: Vampyyrit (engl. The Sims 4: Vampires) on The Sims 4 -pelin lisäosa. Laajennus lisää peliin yliluonnollisia voimia.
Aiheesta muualla

The Sims 4: Vampires MobyGamesissa (englanniksi)
| 0 | 1 | 2 |
| --- | --- | --- |
| The Sims:   | The Sims: Livin' It Up | The Sims: House Party | The Sims: Hot Date | The Sims: Lomalla | The Sims: Lemmikit | The Sims: Superstar | The Sims: Taikaa |  |
| The Sims 2:   | The Sims 2: Yliopisto | The Sims 2: Yöelämää | The Sims 2: Kauppa auki | The Sims 2: Lemmikkielämää | The Sims 2: Vuodenajat | The Sims 2: Matkoilla | The Sims 2: Vapaa-aika | The Sims 2: Kaupunkikämppä |  |
| The Sims 3:   | The Sims 3: Maailmanmatkaaja | The Sims 3: Unelmaduuni | The Sims 3: Iltahuvit | The Sims 3: Täyttä Elämää | The Sims 3: Lemmikit | The Sims 3: Superstara | The Sims 3: Supernatural | The Sims 3: Vuodenajat | The Sims 3: Yliopistoelämää | The Sims 3: Paratiisisaari | The Sims 3: Tulevaisuuteen |  |
| The Sims 4:   | The Sims 4: Duunipäivä | The Sims 4: Kaupunkielämää | The Sims 4: Kimppapuuhaa | The Sims 4: Kylpyläpäivä | The Sims 4: Vampyyrit |  |
| The Sims Tarinat:   | The Sims Elämäntarinat | The Sims Lemmikkitarinat | The Sims Selviytymistarinat |  |
| Konsolipelit:   | MySims | The Sims ryntää raitille | The Urbz: Sims in the City | The Sims 2: Autiosaari |  |
| Muut:   | Project Rene (The Sims 5) | The Sims Online (EA Land) | The Sims Medieval | The Sims -videopeli | The Sims -elokuva |  |
Tia Carrere

| Tia Carrere |
| --- | --- |
 Tia Carrere vuonna 2009.
Henkilötiedot
Koko nimi:  Althea Rae Duhinio Janairo
Syntynyt: 2. tammikuuta 1967 (ikä 57) Honolulu, Havaiji
Näyttelijä
Merkittävät roolit:  Cassandra (Wayne’s World)
Aiheesta muualla
www.tiacarrere.com
IMDb 
Elonet
Tia Carrere (syntyjään Althea Rae Duhinio Janairo, s. 2. tammikuuta 1967 Honolulu, Havaiji) on yhdysvaltalainen näyttelijä, malli ja laulaja. Hänet tunnetaan parhaiten Cassandran roolista Wayne’s World -elokuvista.
Filmografia > Elokuvat

| Vuosi | Elokuva | Rooli | Huomioita |
| --- | --- | --- | --- |
| 1986 | Zombie Nightmare | Amy |  |
| 1988 | Aloha Summer | Lani Kepoo |  |
| 1989 | Fine Gold | Stella |  |
| 1989 | The Road Raiders | Cyanne |  |
| 1990 |  Enemy | Mai Chang |  |
| 1991 | Showdown in Little Tokyo | Minako Okeya |  |
| 1991 | Harley Davidson ja Marlboro-mies | Kimiko |  |
| 1991 | Intimate Stranger | Mina |  |
| 1992 | Wayne's World | Cassandra Wong |  |
| 1992 |  Little Sister | Adrienne |  |
| 1993 | Wayne's World 2 | Cassandra Wong |  |
| 1993 | Nouseva aurinko | Jingo Asakuma |  |
| 1993 | Treacherous | tohtori Jessica Jamison |  |
| 1993 |  Quick | Janet Sakamoto |  |
| 1994 | Tosi valheita | Juno Skinner |  |
| 1995 | My Teacher's Wife | Vicky Mueller |  |
| 1995 | Rankka velvollisuus | Monica |  |
| 1995 |  Kuolemattomat | Gina Walker | myös apulaistuottajana |
| 1995 | Hostile Intentions | Nora |  |
| 1996 | High School High | Victoria Chapell |  |
| 1996 | Viholliset | Diane Norwood |  |
| 1996 | Veren vihollinen | Christina D'Amelio |  |
| 1997 | Kull, valloittaja | Akivasha |  |
| 1997 | Top of the World | Rebecca Mercer |  |
| 1998 | Scar City | Candy |  |
| 1998 | 20 Dates | oma itsensä | myös vastaavana tuottajana |
| 1998 | Dogboys | D.A. Jennifer Dern |  |
| 1999 | Five Aces | Karen Haggerty |  |
| 1999 | Meet Prince Charming | Samantha Feld |  |
| 1999 | The Night of the Headless Horseman | Katrina Van Tassel | äänirooli |
| 2000 | Merlin: The Return | tohtori Joan Maxwell |  |
| 2002 | Lilo ja Stitch | Nani Pelekai | äänirooli |
| 2003 | Stitch! Avaruuskoe 626 | Nani Pelekai | äänirooli |
| 2004 | Torn Apart | Vicki Westin |  |
| 2004 | Back in the Day | Loot |  |
| 2005 | Lilo & Stitch 2 | Nani Pelekai | äänirooli |
| 2005 | Aloha, Scooby-Doo | Snookie, paikallinen nainen #1 | äänirooli |
| 2005 |  Supernova | Lisa Delgado |  |
| 2006 | Leroy & Stitch | Nani Pelekai | äänirooli |
| 2008 | Dark Honeymoon | Miranda |  |
| 2009 | Wild Cherry | neiti Haumea |  |
| 2010 | Hard Breakers | Jodie |  |
| 2011 |  Pienissä häissä | Lani |  |
| 2012 |  Collision Course | Kate Parks |  |
| 2014 | Asteroidi vs. Maa | Marissa Knox |  |
| 2014 | Final Recourse | Michelle Gaines | myös apulaistuottajana |
| 2014 | The Adventures of Mickey Matson and the Pirate's Code | Kelly |  |
| 2014 | Gutshot Straight | Leanne |  |
| 2015 | Tom and Jerry: Spy Quest | Jezebel Jade | äänirooli |
| 2016 | Showdown in Manila | rouva Wells |  |
| 2016 | Business Unusual | Ella | lyhytelokuva |
| 2017 | Palm Swings | neiti Kirsikkapommi |  |
| 2018 | The Legend of Hallowaiian | Nana | äänirooli |
Filmografia > Televisiosarjat

| Vuosi | Televisiosarja | Rooli | Huomioita |
| --- | --- | --- | --- |
| 1985 | Cover Up | Filippiinien kilpailija | 1 jakso |
| 1985 | Airwolf | Kiki Tinabi | 1 jakso |
| 1985-1986 | General Hospital | Jade Soong | 17 jaksoa |
| 1986 | A-Team | Tia | 1 jakso |
| 1986, 1988 | Ihmemies MacGyver | Tiu, Lisa Chan | 2 jaksoa |
| 1987 | Tour of Duty | Lang | 1 jakso |
| 1988 | Noble House | Venus Poon | neliosainen minisarja |
| 1989 | Anything But Love | Cey | 1 jakso |
| 1990 | Aaveita ja kummituksia | Michiko Tanaka | 1 jakso |
| 1990 | Aikahyppy | Chu-Hoi | 1 jakso |
| 1990 |  Pulmuset | Piper Bauman | 1 jakso |
| 1992 | Kauhua kryptasta | Scarlett | 1 jakso |
| 1995, 1996 | Harkittu murha | Beverly Nichols | 3 jaksoa |
| 1997 | Happily Ever After: Fairy Tales for Every Child | Mija | äänirooli, 1 jakso |
| 1998 | Veronican salaisuudet | Kim | 1 jakso |
| 1998 |  Herkules | Marigold | äänirooli, 1 jakso |
| 1999-2002 | Aarteenmetsästäjä | Sydney Fox |  |
| 2003-2005 | Repe Sorsa on Duck Dodgers | kuningatar Tyr'ahnee, lentoemäntä, huutosakin johtaja, kosmetiikan manageri, nainen, komisario O'Hara, neiti Betsy | äänirooli |
| 2003-2006 |  Lilo & Stitch | Nani Pelekai | äänirooli, 18 jaksoa |
| 2004 | Johnny Bravo | nainen, kaunis nainen, naarasnorsu, kuuma mimmi #1, treenimimmi #2, Morgan, oma itsensä | äänirooli, 4 jaksoa |
| 2004 | Megas XLR | Darklos | äänirooli, 1 jakso |
| 2005 | Jake Long - amerikkalainen lohikäärme | Yan Yan | äänirooli, 1 jakso |
| 2006 | O.C. | Dean Torres | 1 jakso |
| 2007 | Takaisin ruutuun | Maggie | 1 jakso |
| 2007 | Muodon vuoksi | valtiatar Pimeä Tuska | 1 jakso |
| 2007 | Jäitä hattuun | Cha Cha | 3 jaksoa |
| 2009 | CSI: Miami | Jacqueline Parsons | 1 jakso |
| 2010 | Warehouse 13 | agentti Kate Logan | 2 jaksoa |
| 2011 | True Justice | Lisa Clayton | 2 jaksoa |
| 2011 | Combat Hospital | Jessica Draycott | 1 jakso |
| 2011-2013 | Scooby-Doo! Mystery Incorporated | Judy Reeves, vanha Daphne, tarjoilija, Sullenin naispuolinen maanviljelijä, Amy | äänirooli, 14 jaksoa |
| 2012 | Aina vaarassa | Lia Hernandez | 4 jaksoa |
| 2014 | Uncle Grandpa | saarityttö | äänirooli, 1 jakso |
| 2015 | Havaiji 5-0 | Makana Kalakaua | 2 jaksoa |
| 2016 | Family Guy | havaijilainen nainen | äänirooli, 1 jakso |
| 2017 | Blue Bloods | Chow Lin | 1 jakso |
| 2017, 2018 | Mikki ja ralliryhmä | Olina-täti | äänirooli, 3 jaksoa |
| 2018 | Stretch Armstrong & the Flex Fighters | konstaapeli Santos, Mechanica | äänirooli, 2 jaksoa |
| 2019 | Dollface | Teresa | 1 jakso |
| 2020 | AJ and the Queen | Naisvaara | kymmenosainen minisarja |
| 2021 | The Potwins | Tiffany | 1 jakso |
Filmografia > Ääninäyttely videopeleissä

| Vuosi | Videopeli | Rooli |
| --- | --- | --- |
| 1995 | The Daedalus Encounter | Ari Matheson |
| 2002 | Stitch Experiment 626 | Nam |
| 2006 | Saints Row | Lin |
Aiheesta muualla

Tia Carreren virallinen sivusto
Tia Carrere Internet Movie Databasessa. (englanniksi)
Tel Megiddo

Tel Megiddo ilmakuvassa.
Tel Megiddo (hepr. ‏מגידו‎) on kukkula Israelissa nykyisen Megiddon lähellä. Paikka on tunnettu teologisista, historiallisista ja maantieteellisistä syistä.
Tel Megiddo sijaitsee hedelmällisen Jisreelin tasangon laidalla, ja se oli 3000-luvulta eaa. 600-luvulle eaa. Kanaaninmaan voimakkaimpia kaupunkeja. Megiddo hallitsi Via Marista, joka oli merkittävin tie Egyptistä, Syyriaan, Anatoliaan ja Mesopotamiaan. Monia suuria taisteluita on käyty aivan kaupungin läheisyydessä ja Raamatun mukaan se liittyy viimeiseen Harmageddonin taisteluun.
Tel Megiddo muodostaa kahden muun tellin eli rauniokummun, Tel Hazorin ja Tel Be'er Shevan, kanssa Unescon maailmanperintöluettelon kohteen. Lisäksi Tel Megiddo muodostaa kansallispuiston.
Sijainti ja maantiede

Tel Megiddo sijaitsee noin 29 kilometriä Haifasta kaakkoon Jisreelin tasangon laidalla. Kukkulan lähellä on sola, joka oli merkittävin kulkureitti Karmelvuoren läpi Jisreelin tasangolle. Sitä pitkin kulki muinainen kauppareitti, Via Maris Egyptistä Mesopotamiaan. Toinen Megiddon läheltä kulkenut tie oli luode–kaakko-suuntainen kauppareitti foinikialaisista kaupungeista Jerusalemiin.
Nykyään kukkulan kaakkoispuolella on Megiddon kibbutz, ja vanhaa Via Marisin kauppareittiä seuraa nykyään moderni valtatie. Kukkulan päällä sijaitseva arkeologinen kaivausalue on noin kuuden hehtaarin laajuinen.
Historia > Kaivaushistoria

Ensimmäiset arkeologiset kaivaukset Tel Megiddossa suoritettiin 1903–1905 Gottlieb Schumacherin johdolla. Schumacher keskittyi kaivamaan syvää ojaa, joka ulottuisi kukkulan läpi pohjoisesta etelään. Eräässä kaivannon osassa hän ylettyi peruskallioon asti. Suurin osa Schumacherin löydöistä vietiin Berliinin arkeologiseen museoon. Vuonna 1925 Chicagon yliopiston tutkijat aloittivat laajamittaiset kaivaukset, joita jatkettiin toisen maailmansodan alkuun vuoteen 1939 asti. Näissä kaivauksissa käytiin läpi koko kaupungin historia kerrostumittain. Tarkoituksena oli kaivaa koko tellin alueella, mutta vain pieni osa kerrostumista saatiin kaivettua. Megiddon itäisessä osassa on suurehko alue, jossa Chicagon yliopiston arkeologit pääsivät peruskallioon.
Yigael Yadin teki muutamia kaivauksia 1960- ja 1970-luvulla Jerusalemin heprealaisen yliopiston alaisuudessa. Hän mm. kaivoi esille Palatsi 6000 -rakennuksen, joka lienee kuningas Salomon aikainen. Kaivaukset Tel Megiddossa ovat luoneet pohjan raamatulliselle arkeologialle. Vuodesta 1994 lähtien Tel Avivin yliopiston tutkijat ovat tehneet kaivauksia vuorovuosina. Tuoreimpien tutkimusten tavoitteena on täsmentää stratigrafisia aika-ajoituksia.
Megiddo Raamatussa

Megiddo mainitaan Raamatussa yhteensä 12 kertaa, joista yksi maininta on Uudessa ja loput Vanhassa testamentissa. Ensimmäisen kerran Megiddo tulee esille Joosuan kirjassa, jossa se mainitaan muutamia kertoja. Ensin sen kerrotaan olleen yksi niistä kaupungeista, jotka Israelin kuningas Joosua valloitti, ja myöhemmin sen sanotaan olevan Manassen heimon asuinpaikkana. Tuomarien kirjassa Debora ja Barak löivät kanaanilaisten armeijan "Megiddon vesillä".
Ensimmäisessä kuninkaiden kirjassa Megiddo mainitaan Salomon maaherran Baanan hallintoalueeseen kuuluvana ja yhtenä rakennuskohteena, johon työverosta saatuja rahoja käytettiin. Toisessa kuninkaiden kirjassa ja Toisessa aikakirjassa kerrotaan faarao Nekho II:n sotaretkestä, jossa Juudan kuningas Josia sai surmansa. Toisessa aikakirjassa on pidempi selonteko taistelusta. Josia haavoittui taistelussa egyptiläisistä ampujista ja pyysi palvelijoitaan, että hänet vietäisiin pois. Josia siirrettiin Jerusalemiin, jonne hän kuoli ja haudattiin isiensä hautaan.
Sana Harmageddon tulee heprealaisesta paikannimestä Har Megiddo, jossa 'Har' merkitsee vuorta tai kukkulaa. Johanneksen ilmestyksen mukaan Saatana kokoaa paikkaan joukkonsa Harmageddonin taistelua varten.
»Ne ovat pahoja henkiä, jotka tekevät ihmeitä, ja ne lähtivät kokoamaan maanpiirin kaikki kuninkaat taisteluun, joka käydään Jumalan, Kaikkivaltiaan, suurena päivänä. "Minä tulen kuin varas. Autuas se, joka valvoo ja pitää huolen vaatteistaan, ettei joutuisi häpeään, kulkemaan alasti kaikkien nähden." Henget kokosivat kuninkaat paikkaan, jonka nimi on hepreaksi Harmageddon.» 
(Ilm. 16:14–16)
Arkeologiset jäänteet > Kaupungin jäänteet

Tel Megiddo on yksi Israelin suurimmista kaupunkikukkuloista ja arkeologiselta kannalta erittäin merkittävä. Se on mielenkiintoinen tutkimuskohde raamatullisen ajan kulttuurista ja historiasta. Yli 5 000 vuoden aikana paikalle rakennettiin useita kaupunkeja. Paikalta on kaivettu rakennelmia 27 kerroksesta.
Tel Megiddoon kuljetaan nykyään myöhäispronssikautisen portin läpi. Yhteensä kaupungilla on ollut viisi porttia, jotka on rakennettu edellisen päälle tai viereen. Portin lähellä on keski- ja myöhäispronssikautisten palatsien jäänteet, jotka on kaivettu esille lähes kokonaan.
Portin itäpuolella on hyvin säilynyt suuri hallintorakennus myöhäispronssikaudelta ja rautakautiset (ns. rautakausi II:lta) hevostallit sekä Salomon palatsi. Tallit on laaja kompleksi, josta on säilynyt vain muutama osasto. Jokainen osasto on jaettu kolmeen osaan, joista keskimmäinen on luultavasti ollut avoin työskentelytila ja reunimmaiset pilttuita. Palatsista on jäljellä perustukset ja koillinen asuinsiipi.
Tellin koilliskulmassa on rautakausi II:sen ajalta jäännökset kaupunginmuurista, jotka assyrikuningas Tiglatpileser III tuhosi valloittaessaan kaupungin. Aivan alueen itäisellä reunalla on kaksi tähystyspaikkaa, joista pohjoisemmalta näkee pyhän alueen, josta on kaivettu viisi temppeliä. Tämän alueen etelälaidalla on 15 metriä syvä arkeologinen leikkaus, josta pystyy näkemään koko Tel Megiddon stratigrafisen profiilin. Tästä on muodostunut myös Megiddon maamerkki, ja leikkaus on ainutlaatuinen koko Levantissa. Myös kukkulan keskiosassa on iso kaivaus. Schumacherin tekemä pitkä ja kapea oja on paljastanut useita rakennuksia, kuten palatseja.
Kaakkois- ja lounaisosassa aluetta on assyrialaisia ja persialaisia asuintaloja, jotka on järjestetty suorakulmaisen pohjapiirustuksen mukaan. Lähellä tellin kaakkoisreunaa on Palatsi 338, jota on ainakin osittain käytetty uskonnollisiin menoihin, sillä yhdestä palatsin huoneesta on löydetty useita kulttiesineitä.
Tel Megiddon läntisessä osassa on rautakausi II:sen aikainen asuinalue ja kaupungin suurin palatsi tuolta ajalta. Palatsin edessä on ollut kalkkipäällysteinen laaja piha. Rakennuksen vieressä on iso julkinen viljasiilo. Näiden länsipuolella ovat eteläiset tallit ja assyrialais-persialaisia asuinalueita. Talleilla on iso alue, jossa sotavaunut harjoittelivat. Aivan alueen länsiosassa on sisäänkäynti vedenjohtojärjestelmään. Israelin kuningas Ahab rakennutti 800-luvulla eaa. valtaisan järjestelmän, jossa on 30 metriä syvä kuilu ja 70 metriä pitkä tunneli.
Arkeologiset jäänteet > Ajoitus

Raamatuntutkijat ja arkeologit eivät ole löytäneet kunnollisia todisteita Israelin ja Juudan yhdistetyn kuningaskunnan historiasta, sillä alueelta ei ole löytynyt ainoatakaan kronologista ankkuria, joka voisi yhdistää maakerroksen tiettyyn aikaan. Rautakautisten kerrostumien tutkimisessa Tel Megiddo on merkittävässä asemassa sen stratigrafisen profiilin ja historiallisen merkityksensä ansiosta.
Israelilainen arkeologi Yigael Yadin sijoitti Tel Megiddon kerrostumat Va ja IVb kuningas Salomon ajalle yhdistetyn kuningaskunnan ajalle ja kerrostuman IVa Israelin ensimmäiseen kulta-aikaan Omrin kuningashuoneen ajalle.
Uusimmat tutkimukset ehdottavat, että vuosien 1000–800 eaa. välisiä kerrostumia tulisi siirtää 50–100 vuotta myöhempään ajankohtaan. Tätä tukevat kaksi erillistä havaintoja. Kaivauksissa Tel Jezreelissä löydettiin ruukkuja, jotka voitiin varmuudella ajoittaa Omrin kuningashuoneen aikaan. Tel Megiddossa on löytynyt samanlaisia esineitä kerrostumista Va ja IVb, jotka on aiemmin sijoitettu Salomon hallintokaudelle. Lisäksi Samariasta löydetyssä palatsissa, joka on 800-luvulta eaa., on käytetty samaa tyyliä ja siinä on samoja muurareitten merkkejä kuin Tel Megiddon palatsissa, jota on aiemmin pidetty Salomon rakennuttamana 900-luvulta eaa. Todennäköisesti palatseissa on käytetty samaa muurariryhmää, ja myös Megiddon palatsi on myös Omrin kuningashuoneen kaudelta.
Arkeologiset jäänteet > Läheisiä arkeologisia kohteita

Tel Megiddon läheisyydessä on monia muitakin arkeologisesti kiinnostavia kohteita. Tellin eteläpuolella ovat juutalaisen kylän, roomalaisen legioonan leirin ja bysanttilaisen kaupungin jäänteet. Roomalainen leiri on tunnistettu kuudennelle legioonalle, ja alueella oli aktiivisuutta ensimmäiseltä vuosisadalta 300-luvulle. Maximianopoliksen roomalais-bysanttilainen kaupunki perustettiin 300-luvun alussa, ja se tuhoutui arabivalloituksen yhteydessä 600-luvulla eaa. Aivan kukkulan itäpuolelta on löydetty todisteita asutuksesta 50 hehtaarin alueelta. Yhdessä kukkulan kanssa Megiddo oli varhaispronssikaudella koko Levantin suurin kaupunki.
Tel Megiddon lähellä sijaitsevan nykyaikaisen vankilan alta on löytynyt 2000-luvun kaivauksissa varhaisen kristillisen kirkon jäänteet. Lattiamosaiikit on koristeltu geometrisin kuvioin ja iktys-kuvalla. Lisäksi lattiassa on kolme kaiverrusta, joissa muistetaan Rooman armeijan upseeria, joka osallistui mosaiikin valmistumiseen, neljää naista ja viidettä naista, joka lahjoitti alttarin. Löydössä on merkittävää se, että kirkko on 200-luvulta, jolloin kristinuskoa ei ollut vielä hyväksytty Rooman valtakunnan uskonnoksi. Silti roomalainen upseeri on ollut mukana kirkon rakennustöissä.
Suojelu

| --- | --- |
Sijainti:  Pohjoinen hallintoalue, Israel
Pinta-ala:  18,6 ha
| --- | --- |
Tyyppi:  Tell, arkeologinen kohde 
Perustettu:  27. tammikuuta 1966
Luokitus:  UNESCOn maailmanperintöluettelokohde (d) (2005) 
Kävijämäärä:  24 000 (2002)
Hallinto:  Israel Nature and Parks Authority
muokkaa - muokkaa wikitekstiä - muokkaa Wikidataa
Tel Megiddo on suojeltu Israelin lain alaisuudessa, sillä alue kuuluu Tel Megiddon kansallispuistoon, joka perustettiin 27. tammikuuta 1966. Se on laajuudeltaan 18,6 hehtaaria. Tel Megiddon kansallispuisto oli perustusaikanaan yksi Israelin ensimmäisiä.
Suurimmat konservointityöt ovat olleet tähän mennessä rautakautisen portin vahvistaminen, siilon yläosan restaurointi ja vesijärjestelmän seinien vahvistaminen. Vuonna 2003 alueella tehtiin laajamittainen tutkimus suojelua varten. Tutkimuksessa listattiin suurimmat kohteet, jotka tarvitsivat huolenpitoa. Ongelmakohteita olivat viemäriverkon riittävyys tulvatilanteissa, maan vakaus (etenkin stratigrafisissa tutkimusalueilla ja rinteessä), muurien vakaus (etenkin kahden ensimmäisen ryhmän kaivamat), kasvillisuuden aiheuttamat ongelmat, eläimet (etenkin jyrsijöiden tekemät kolot) ja vierailijoiden mahdollisesti harjoittama vandalismi.
Matkailu

Tel Megiddo on erittäin suosittu matkailukohde. Vuosittain alueella käy keskimäärin noin 170 000 ihmistä. Vierailijoiden määrä on kuitenkin 2000-luvulla laskenut merkittävästi Israelin epävakaan turvallisuustilanteen takia. Vuonna 2001 kävijöitä oli 59 000 ja seuraavana vuonna vain 24 000. Suurin osa turisteista on hartaita kristittyjä, jotka tulevat Megiddoon sen uskonnollisen merkityksen takia. Israelilaisia kävijöistä on noin 20 %, ja niistä suurin osa on koululaisia tai loma-aikana perheitä.
Turistit saapuvat Tel Megiddoon Chicagon yliopiston arkeologien kivirakennuksista, joita he käyttivät 1900-luvun alun kaivauksissaan. Rakennuksissa on nykyään kansallispuiston sisäänkäynti ja lipunmyynti. Lisäksi rakennuksissa on sali, jossa esitetään 10 minuuttia kestävää videota alueen historiasta, ja näyttelysali, jossa on alueesta tehty interaktiivinen malli, valokuvia, iso Lähi-idän kartta sekä kirjoitustauluja Tel Megiddon historista.
Matkailijoille on Tel Megiddossa tarjolla myös ravintola, jalokivikauppa ja matkamuistomyymälä. Yöpymismahdollisuutta ei kuitenkaan ole, mutta läheisten Megiddon ja Ramat HaShofetin kibbutzien kanssa Israel Nature and Parks Authority on sopinut maalaismaisen majoituksen mahdollisuudesta. Kibbutzit saavat vastineeksi 25 % lipputuloista.